
             Nr.23/221/2003

BIROUL PERMANENT

AL

CAMEREI DEPUTAŢILOR



Vă trimitem, alăturat, Raportul asupra proiectului de Lege pentru ratificarea Protocolului adiţional nr.13 şi a Protocolului adiţional nr.14, semnate la Bled la 4 iulie 2003, la Acordul Central European de Comerţ Liber (C.E.F.T.A.), semnat la Cracovia la 21 decembrie 1992, trimis spre dezbatere şi avizare Comisiei pentru industrii şi servicii cu adresa nr.693 din 6 noiembrie 2003, înregistrat cu nr.23/221/2003.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                 Nr.23/221/2003

RAPORT

asupra proiectului de Lege pentru ratificarea Protocolului adiţional nr.13 

şi a Protocolului adiţional nr.14, semnate la Bled la 4 iulie 2003, la 

Acordul Central European de Comerţ Liber (C.E.F.T.A.), 

semnat la Cracovia la 21 decembrie 1992


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere în fond, cu proiectul de Lege pentru ratificarea Protocolului adiţional nr.13 şi a Protocolului adiţional nr.14, semnate la Bled la 4 iulie 2003, la Acordul Central European de Comerţ Liber (C.E.F.T.A.), semnat la Cracovia la 21 decembrie 1992, transmis cu adresa nr.693 din 6 noiembrie 2003 şi înregistrat cu nr.23/221/2003.



Acest proiect de lege a fost adoptat de Senat în şedinţa din 3 noiembrie 2003.



Cu adresa nr.1319 din 12 septembrie 2003, Consiliul Legislativ a avizat favorabil acest proiect de lege.



Cu adresa nr.33/693/2003 Comisia pentru politică externă a avizat favorabil proiectul de lege în forma adoptată de Senat.



Prezentul proiect de lege are ca obiect de reglementare ratificarea Protocolului adiţional nr.13 şi a Protocolului adiţional nr.14 la Acordul Central European de Comerţ Liber.



Protocolul adiţional nr.13 la Acordul Central European de Comerţ Liber (C.E.F.T.A.) se referă la modificări de ordin tehnic, convenite pe plan european.



El a fost semnat la Bled la data de 4 iulie 2003. Acest protocol adiţional va fi ratificat de către fiecare Parte conform procedurilor sale legale interne.



Protocolul adiţional nr.14 la Acordul Central European de Comerţ Liber (C.E.F.T.A.), semnat la Bled, Republica Slovacia, la 4 iulie 2003, se referă la noi concesii în comerţul reciproc cu produse agricole.



Conform regulilor CEFTA orice protocol adiţional de modificare a Acordului trebuie să întrunească Consensul Părţilor şi să fie aprobat de acestea conform procedurilor naţionale.



Potrivit prevederilor art.60 din Regulamentul Camerei Deputaţilor,  membrii comisiei au dezbătut proiectul de lege în şedinţa din 11 noiembrie 2003.



La lucrările comisiei au participat, ca invitaţi, în conformitate cu prevederile art.51 şi 52 din Regulamentul Camerei Deputaţilor, domnul Mitu Adrian - subsecretar de stat la Ministerul Economiei şi Comerţului.



După dezbateri, membrii comisiei au hotărât, cu unanimitate de voturi, ca proiectul de Lege pentru ratificarea Protocolului adiţional nr.13 şi a Protocolului adiţional nr.14, semnate la Bled la 4 iulie 2003, la Acordul Central European de Comerţ Liber (C.E.F.T.A.), semnat la Cracovia la 21 decembrie 1992 să fie supus, spre dezbatere şi adoptare, plenului Camerei Deputaţilor în forma adoptată de Senat.



La lucrările comisiei au fost prezenţi 16 deputaţi din totalul de 25 membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

                   PREŞEDINTE,                                       SECRETAR,

                     István Antal                                          Aurelia Vasile

Consilier,

Viorela Gondoş

